ai4bharat/Pralekha huggingface dataset:
குடியரசுத் தலைவர் செயலகம்
சர்வதேச மாற்றுத் திறனாளிகள் தினத்தை முன்னிட்டு மாற்றுத் திறனாளிகளுக்கு அதிகாரமளிப்பதற்கான தேசிய விருதினை குடியரசுத் தலைவர் வழங்கினார்.
சர்வதேச மாற்றுத் திறனாளிகள் தினத்தை முன்னிட்டு மாற்றுத் திறனாளிகளுக்கு அதிகாரமளிப்பதற்கான தேசிய விருதினை குடியரசுத் தலைவர் திரு. ராம் நாத் கோவிந்த் இன்று புது தில்லியில் நடைபெற்ற நிகழ்ச்சியில் வழங்கினார்.
இந்த நிகழ்ச்சியில் பேசிய குடியரசுத் தலைவர் நம் நாட்டின் அனைத்து குடிமக்களும் தங்களின் முழுத் திறனை அறிதலில் தான் நமது நாட்டின் எதிர்காலம் அடங்கி இருக்கிறது என்று கூறினார். இந்த இலக்கை அடைவதற்கு, ஒவ்வொரு நபரும் தனது அதிகாரத்தை உணரும் வகையிலான உணர்ச்சிமிக்க, நல்லிணக்க சமூதாயத்தை, ஒருவர் வழியை மற்றவர் உணரும் வகையிலான, அடுத்தவர் இடத்தில் தன்னை வைத்துப் பார்க்கும் திறன் உள்ள சமூகத்தை, நாம் உருவாக்க வேண்டும் என்றார்.
மாற்றுத் திறனாளிகள் உட்பட நம் நாட்டின் அனைத்து குடிமக்களுக்கும் நமது அரசியலமைப்பு சட்டம் சமத்துவம், சுதந்திரம், நீதி மற்றும் சுயமரியாதை ஆகியவற்றிற்கு உத்திரவாதம் அளிக்கிறது. மாற்றிதிறனாளிகளுக்கு அதிகாரம் அளித்து பிரதான சமூகத்தில் அவர்களை இணைக்க மத்திய அரசு பல சட்டங்களை இயற்றி உள்ளது. எந்த ஒரு மாற்று திறனாளியையும் அவரது உடல் தகுதியை வைத்து மதிப்பிடப்பட கூடாது. மாறாக அவரது அறிவு, திறன் மற்றும் தைரியம் ஆகியவற்றைக் கொண்டு மதிப்பிடப்பட வேண்டும்.
விருது பெற்றவர்களுக்கு வாழ்த்து தெரிவித்த குடியரசுத் தலைவர், இவர்கள் மற்ற மாற்றிதிறனாளிகள் புதிய உயரத்தை அடைய ஊக்குவிப்பார்கள் என்று நம்பிக்கை தெரிவித்தார். நமது மாற்று திறனாளி சகோதர சகோதரிகளுக்கு பொருத்தமான மற்றும் உணர்ச்சிமிக்க அணுகுமுறை அளிக்கும், அனைவரையும் உள்ளடக்கிய புதிய இந்தியாவை, நமது குடிமக்கள் உருவாக்குவர் என்று தனக்கு நம்பிக்கை இருப்பதாக அவர் கூறினார்.
PIB Headquarters
தென்மண்டலத்தில் 34,272 விண்ணப்பதாரர்கள் தேர்வு எழுத பணியாளர் தேர்வாணையம் அனுமதித்துள்ளது
- பணியாளர் தேர்வாணையம் தெரிவு செய்யப்பட்ட பணியிடங்களுக்கு கட்டம்-vii/2019/கணினி வழி தேர்வு நடத்தவுள்ளது.
- தென்மண்டலத்தில் 34,272 விண்ணப்பதாரர்கள் தேர்வு எழுத அனுமதிக்கப்பட்டுள்ளனர். இந்தத் தேர்வுகள் ஆந்திரப்பிரதேசத்தின் விஜயவாடா, விசாகப்பட்டினம், தெலங்கானாவின் ஹைதராபாத், தமிழ்நாட்டில் சென்னை ஆகிய நான்கு நகரங்களில் உள்ள 11 இடங்களில் நடைபெறும்.
- தென்மண்டலத்தில் 2019 அக்டோபர் 15, 16 தேதிகளில் தேர்வு நடைபெறும். ஒவ்வொரு நாளும் மூன்று ஷிப்டுகளில் அதாவது காலை 10 மணி முதல் 11 மணிவரை; பிற்பகல் 1 மணி முதல் 2 மணி வரை; பிற்பகல் 4 மணி முதல் 5 மணிவரை தேர்வுகள் நடைபெறும்.
- தேர்வர்கள் இணைய தளம் வாயிலாக அனுமதிச் சான்றிதழ்களைத் தேர்வுத் தேதிக்கு நான்கு நாள் முன்னதாக மட்டுமே பதிவிறக்கம் செய்து கொள்ள முடியும். இணைய வழி விண்ணப்பங்களில் செல்பேசி எண்கள், மின்னஞ்சல் முகவரி அளித்திருந்தால் குறுஞ்செய்தி மற்றும் மின்னஞ்சல் மூலமும் விவரங்கள் அனுப்பப்படும்.
- கைக்கடிகாரம், புத்தகங்கள், காகிதங்கள், பத்திரிகைகள், செல்பேசி, புளு டூத், ஹெட்போன், கால்குலேட்டர் போன்ற மின்னணு சாதனங்கள் தேர்வுக் கூடத்திற்குள் கண்டிப்பாக அனுமதிக்கப்படமாட்டா. தேர்வுக் கூடத்தில் தேர்வாளரிடம் இவற்றில் ஏதேனும் இருப்பது கண்டறியப்பட்டால் அவரின் தேர்வு ரத்துச் செய்யப்படுவதோடு, 3 முதல் 7 ஆண்டு காலத்திற்கு தேர்விலிருந்து ஆணையத்தால் விலக்கியும் வைக்கப்படுவார்.
- இ-அட்மிஷன் சான்றிதழ், அசல் அடையாள அட்டை ஆகியவை இல்லாமல் தேர்வு எழுத தேர்வாளர்கள் அனுமதிக்கப்பட மாட்டார்கள்.
பணியாளர் தேர்வாணைய தென்மண்டல இணைச் செயலாளரும், மண்டல இயக்குநருமான திரு கே நாகராஜா இதனை செய்திக் குறிப்பு ஒன்றில் தெரிவித்துள்ளார்.
மனித வள மேம்பாட்டு அமைச்சகம்
பராக்ரம தினத்தன்று 500 கேந்திரிய வித்யாலயா பள்ளிகளில் தேசிய அளவிலான ஓவியப் போட்டி நடத்தப்பட உள்ளது
நேதாஜி சுபாஷ் சந்திரபோஸ் பிறந்த நாளான ஜனவரி 23 அன்று ‘பராக்ரம தினம்’ கடைப்பிடிக்கப்படுகிறது. அந்த மகத்தான தலைவரின் வாழ்க்கை வரலாற்றில் இருந்து மாணவர்களை ஊக்குவிக்கவும், மாணவர்களுக்கு தேசபக்தி உணர்வை ஊட்டவும் இந்த தினம் கடைப்பிடிக்கப்படுகிறது.
மாணவர்களிடையே தேர்வு அழுத்தத்தை சமாளிக்கும் ஒரு தனித்துவமான முயற்சியாக தேர்வு குறித்த கலந்துரையாடல் 2023 விரைவில் நடைபெறவுள்ள நிலையில், பராக்கிரம தினத்தன்று  நாடு முழுவதும் உள்ள 500 கேந்திரிய வித்யாலயா பள்ளிகளில் ஓவியப் போட்டிக்கு ஏற்பாடு செய்யப்பட்டுள்ளது.
மாணவர்களின் ஆக்கப்பூர்வமான திறன்களை ஊக்குவிக்கும் வகையில், நாடு முழுவதும் உள்ள பள்ளிகளில் நாளை ஓவியப்போட்டி உள்ளிட்ட பல்வேறு நிகழ்ச்சிகளுக்கு கல்வி அமைச்சகம் ஏற்பாடு செய்துள்ளது.
இந்த தனித்துவமான ஓவியப் போட்டியில் பல்வேறு சிபிஎஸ்இ பள்ளிகளில் பயிலும் மாணவர்கள், மாநில பாடத்திட்ட மாணவர்கள், நவோதயா பள்ளி மாணவர்கள் மற்றும் கேந்திரிய வித்யாலயா மாணவர்கள் பங்கேற்பார்கள் என்று எதிர்பார்க்கப்படுகிறது. பிரதமர் எழுதிய புத்தகமான 'எக்ஸாம் வாரியர்ஸ்'  என்ற நூலின் அடிப்படையில் 'தேர்வை வெற்றி கொள்பவர்'  ஆவதே இந்த ஓவியப் போட்டியின் கருப்பொருள் ஆக வைக்கப்பட்டுள்ளது.
இந்த ஓவியப் போட்டியில் நாடு முழுவதும் மொத்தம் 50 ஆயிரம் மாணவர்கள் பங்கேற்பார்கள் என எதிர்பார்க்கப்படுகிறது. இந்நிகழ்ச்சிக்கு ஏற்பாடு செய்துள்ள ஒவ்வொரு கேந்திரிய வித்யாலயா பள்ளியிலும், பல்வேறு பள்ளிகளைச் சேர்ந்த 100 மாணவர்கள் போட்டியில் பங்கேற்பார்கள். அந்தந்த மாவட்டத்தில் உள்ள மாநிலப் பாடத் திட்டம் மற்றும் சிபிஎஸ்இ பள்ளிகளிலிருந்து 70 மாணவர்கள் போட்டியில் பங்கேற்க அழைக்கப்பட்டுள்ளனர். 10 பேர் நவோதயா வித்யாலயா பள்ளியில் இருந்து பங்கேற்கவுள்ளனர். போட்டி நடைபெறும் கேந்திரிய வித்யாலயா மற்றும் அருகில் ஏதேனும் கேந்திரிய வித்யாலயா பள்ளிகள் இருந்தால் அவற்றிலிருந்து 20 மாணவர்கள் பங்கேற்பார்கள்.
முதல் ஐந்து சிறந்த படைப்புளுக்கு சுதந்திரப் போராட்ட வீரர்கள் மற்றும் தேசிய முக்கியத்துவம் வாய்ந்த தலைப்புகள் தொடர்பான புத்தகங்கள் பரிசாக வழங்கப்படுவதுடன் சான்றிதழும் வழங்கப்படும். இந்த ஓவியப் போட்டியை மாணவர்களும், ஆசிரியர்களும் ஆர்வத்துடன் எதிர்நோக்கி உள்ளனர்.
நிதி அமைச்சகம்
கோவிட் 19 ஏற்படுத்திய அதிர்ச்சியையும் மீறி வேளாண் துறை 2021-22-ல் 3.9%-ம் 2020-21-ல் 3.6%-ம் வளர்ச்சி அடைந்துள்ளது
மத்திய நிதியமைச்சர் திருமதி நிர்மலா சீதாராமன், நாடாளுமன்றத்தில் இன்று தாக்கல் செய்த பொருளாதார ஆய்வறிக்கையில், நாட்டின் மொத்த மதிப்புக் கூட்டு நடவடிக்கையில் 18.8 சதவீத பங்களிப்பைக் கொண்ட வேளாண் துறை, கடந்த இரண்டாண்டுகளில் அபரிமிதமான வளர்ச்சி அடைந்துள்ளதாக தெரிவிக்கப்பட்டுள்ளது.
போதிய அளவுக்கு பெய்த பருவமழை, கடனுதவி கிடைப்பதையும், முதலீடுகளை அதிகரித்து, சந்தை வாய்ப்புகளை உருவாக்கி, கட்டமைப்பு வளர்ச்சியை மேம்படுத்தி, தரமான இடுபொருட்கள் வழங்கவும், அரசு மேற்கொண்ட பல்வேறு நடவடிக்கைகள் பலன் அளித்துள்ளதாக அதில் கூறப்பட்டுள்ளது.
கால்நடை பராமரிப்பு மற்றும் மீன்வளத்துறை அபரிமிதமான வளர்ச்சி அடைந்ததும், வேளாண் துறை செயல்பாடு மேம்பட உதவியிருப்பதாக தெரிவிக்கப்பட்டுள்ளது. மாற்றுப் பயிர் சாகுபடித் திட்டம், தண்ணீர் சேமிப்பு மற்றும் தன்னிறைவுக்கு வழிவகுத்துள்ளது. சுற்றுச்சூழலுக்கு உகந்த வேளாண் உற்பத்திக்கு, பாரதிய இயற்கை வேளாண் சாகுபடித் திட்டம் செயல்படுத்தப்படுகிறது.
சமையல் எண்ணெய் உற்பத்தி, 2015-16-ல் இருந்ததை விட, 2020-21-ல் ஏறத்தாழ 43 சதவீதம் அதிகரித்துள்ளது. தேசிய உணவு பாதுகாப்பு சட்டத்தின்படி, 2021-22-ல் 1,052 லட்சம் டன்னுக்கும் மேற்பட்ட உணவு தானியங்கள் மத்திய அரசால் மாநிலங்கள் / யூனியன் பிரதேசங்களுக்கு வழங்கப்பட்டுள்ளது. 59 லட்சம் ஹெக்டேருக்கும் மேற்பட்ட நிலப்பரப்பில் நுண்ணீர் பாசன வசதி செய்யப்பட்டுள்ளதாகவும், பொருளாதார ஆய்வறிக்கையில் தெரிவிக்கப்பட்டுள்ளது.
குடியரசுத் துணைத் தலைவர் செயலகம்
இணையப் போர் குறித்து எச்சரிக்கை தேவை, அச்சுறுத்தலை முறியடிக்க காவல்துறையை தயார் செய்ய வேண்டும்: குடியரசுத் துணைத் தலைவர்
இணையப் போர் என்ற புதிய சகாப்தம் உருவாகியுள்ளது என்றும், இந்தப் புதிய எதிரியை அறிவின் சக்தி மூலம் மட்டுமே முறியடிக்க முடியும் என்றும் குடியரசுத் துணைத் தலைவர் திரு. எம். வெங்கையா நாயுடு கூறியிருக்கிறார். புதுதில்லியில் இன்று  நடைபெற்ற காவல்துறை ஆய்வு மற்றும் மேம்பாட்டுப் பிரிவின் 48-வது அமைப்பு தின நிகழ்ச்சியில் கூடியிருந்தோரிடையே அவர் உரையாற்றினார். இந்த நிகழ்ச்சியில் உள்துறை இணையமைச்சர் திரு. கிரண் ரிஜிஜு மற்றும் பிரமுகர்கள் கலந்து கொண்டனர்.
ஆயிரக்கணக்கான மைல்களுக்கு அப்பாலிருந்து இணையத்தின் வழியாக தகவல்களை திருடி, குற்றங்கள் செய்வோருக்கு எதிராக எச்சரிக்கையுடன் இருக்க வேண்டும் என்ற குடியரசுத் துணைத் தலைவர், தேசப் பாதுகாப்பை சீர்குலைக்கும் இத்தகைய தாக்குதல்களைக் கையாள காவல்துறையினரை தயார்படுத்த வேண்டும் என்று கேட்டுக் கொண்டார். புதிய முறையில் அதிகரித்து வரும் தேசப் பாதுகாப்பு அச்சுறுத்தல்களை முறியடிக்க சிறந்த செயல்முறைகளையும், கொள்கைகளையும், நடைமுறைகளையும் உருவாக்க வேண்டும் என்று காவல்துறை ஆராய்ச்சி மற்றும் வளர்ச்சிப் பிரிவினரை அவர் கேட்டுக் கொண்டார்.
இணையவழித் தாக்குதல்களை தடுக்க, மத்திய அரசு பல்வேறு நடவடிக்கைகளை எடுத்து வருவதாகக் கூறிய குடியரசுத் துணைத் தலைவர், இதனை எதிர்கொள்ளும் காவல்துறையின் திறன்களை அதிகரிக்க வேண்டியதன் அவசியத்தை வலியறுத்தினார். இணையப் பரப்பில் உருவாகிவரும் புதிய எதிரியை முறியடிப்பதற்கு, நான்கு சுவர்களுக்குள் இருந்து செயல்படும் அரசின் ஒரேயொரு துறையால் மட்டுமே இயலாது என்றும் அவர் குறிப்பிட்டார்.
நவீன போர் முறையால் ஏற்பட்டுள்ள அச்சுறுத்தல்கள் உட்பட, எதிர்கால சவால்களுக்கு ஏற்ப காவல்துறையை உருவாக்குவதற்கு அரசும், தனியார் துறையினரும் கூட்டான வழிமுறை ஒன்றை உருவாக்க வேண்டும் என்று குடியரசுத் துணைத் தலைவர் கூறினார். நாட்டில் உள்ள அனைத்துக் காவல் படையினரும், இணையக் குற்றத்தின் தடயவியல் தொழில்நுட்பங்கள், இணையவழித் தாக்குதலை எதிர்கொள்ளும் அறிவுக்கூர்மை, இணையவழிக் குற்றப் புலனாய்வு ஆகியவற்றில் தங்களைத் தாங்களே தயார்படுத்திக் கொள்ள வேண்டும் என்றும் அவர் கூறினார்.
------------
(Visitor Counter : 95
குடியரசுத் தலைவர் செயலகம்
ஜெனரல் பிரபு ராம் ஷர்மாவுக்கு இந்திய ராணுவத்தின் கெளரவ ஜெனரல் பதவியை குடியரசுத் தலைவர் வழங்கினார்
குடியரசுத் தலைவர் மாளிகையில் இன்று  நடைபெற்ற சிறப்பு நிகழ்வில், நேபாள ராணுவ தளபதி ஜெனரல் பிரபு ராம் ஷர்மாவுக்கு இந்திய ராணுவத்தின் கெளரவ ஜெனரல் பதவியை இந்திய குடியரசுத் தலைவர் திரு ராம்நாத் கோவிந்த் வழங்கினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1770543
சுற்றுலா அமைச்சகம்
சுற்றுலாத்துறை அமைச்சகத்தின் 23வது இணைய கருத்தரங்கு ‘எனது தேசத்தை பார்’ என்ற தொடரின் கீழ் ‘சைக்கிள் பயணங்கள்’ மூலம் இந்தியாவை சுற்றிப்பார்த்தல்
இந்தியாவின் புவியியல் பன்முகத்தன்மை மற்றும் கலாச்சார செழிப்பை வெளிப்படுத்த சுற்றுலாத்துறை அமைச்சகம் ‘எனது தேசத்தைப் பார்’ என்ற இணையக் கருத்தரங்கு தொடரை மே 23, 2020ம் தேதி நடத்தியது. இதற்கு ‘சைக்கிள் சுற்றுப் பயணம் – பெடல் மிதித்து இந்தியாவை சுற்றிப்பார்த்தல்’ என தலைப்பிடப்பட்டிருந்தது. இந்தியாவின் ஒவ்வொரு அம்சத்தையும், கலாச்சாரத்தையும், வாழ்க்கையையும் அறிய சைக்கிள் பயணங்கள்தான் சிறந்த வழி என்பதை வெளிகாட்டும் வகையில் இந்த இணையக் கருத்தரங்கில் விரிவாக விளக்கப்பட்டது.
சுற்றுலாத்துறை கூடுதல் தலைமை இயக்குனர் திருமதி. ருபிந்தர் பிரார் தலைமையில் நடந்த இந்த 23வது இணையக் கருத்தரங்கை திரு குர்தீப் ராமகிருஷ்ணா மற்றும் திருமதி தேஜஸ்வினி் கோபால்சாமி  வழங்கினர்.
‘சைக்கிள் பயணம் ஏன்?’ என்பதை மையமாக வைத்து 5 விரிவான பிரிவுகளாக கருத்தரங்கில் விளக்கப்பட்டது. இந்தியாவின் பல்வேறு நிலஅமைப்பு, ‘சைக்கிள் 101’ போன்ற வீடியோக்கள் மூலம் சைக்கிள் பயணத்தில் முக்கிய அம்சங்கள் சுட்டிக்காட்டப்பட்டன. சைக்கிள் பயணத்தை ஆர்வத்துடன் தொடங்குவது, தொடக்க நிலையாளர்களுக்கான ஆலோசனை, பெண் சுற்றுலாப் பயணிகள் உட்பட சைக்கிள் பயணத்துக்குத் திட்டமிடுவது, இந்தியாவின் 5 பிரபல சைக்கிள் சுற்றுலாத் தலங்களான மணாலி முதல் லே வரையிலான பைக் பயணம், கிழக்கு இமயமலைப் பகுதிகள், சிக்கிம் மற்றும் அருணாச்சலப் பிரதேசம், ராஜஸ்தான், தென்னிந்தியா, ஹம்பி மற்றும் பதாமி பற்றியும் விளக்கப்பட்டன.
இந்த இணையக் கருத்தரங்கு கூட்டங்களை https://www.youtube.com/channel/UCbzIbBmMvtvH7d6Z0_ZEHDA/featured என்ற இணைய முகவரியிலும், சுற்றுலாத்துறை அமைச்சகத்தின் சமூக இணையதளங்களிலும் காணலாம்.
எனது தேசத்தைப் பார் என்பது பற்றிய அடுத்த இணையக் கருத்தரங்கு, ‘பண்பாடு மற்றும் சுற்றுலா’ – கோவா பொருளாதாரத்தின் இரு பக்கங்கள்’ என்ற தலைப்பில் மே 26, 200ம் தேதி காலை 11 மணி முதல் மதியம் 12 மணி வரை நடக்கிறது. இதற்கு பதிவு செய்ய https://bit.ly/2XqNdad என்ற இணைய முகவரியை கிளிக் செய்யவும்.
(Visitor Counter : 198
உள்நாட்டு விமானப் போக்குவரத்து அமைச்சகம்
ஊரடங்கின் போது, நாடு முழுவதும் 418 டன் மருத்துவப் பொருள்களை விநியோகிக்க 247 உயிர்காக்கும் உடான் விமானங்கள் இயங்கப்பட்டன
கொவிட்-19 பெருந்தொற்றுக்கு எதிரான இந்தியாவின் போராட்டத்துக்கு உதவும் வகையில், நாட்டின் தொலைதூரப் பகுதிகளுக்கும் அத்தியாவசிய மருத்துவ சரக்குப் போக்குவரத்தை மேற்கொள்ளும் உயிர்காக்கும் உடான் சேவைக்காக, மத்திய சிவில் விமானப் போக்குவரத்து அமைச்சகம், சம்பந்தப்பட்ட முக்கிய பிரிவினர்களை உள்ளடக்கிய முக்கிய குழுவை அமைத்துள்ளது. சரக்கு மையம் மற்றும் இதர இடங்களுக்கான சரக்குப் போக்குவரத்து சேவைகள் 2020 மார்ச் மாதம் 26-ஆம் தேதி தொடங்கப்பட்டதாக சிவில் விமானப் போக்குவரத்து அமைச்சகத்துக்கான உதவித் தலைமை இயக்குநர்  திரு. ராஜீவ் ஜெயின் கூறியுள்ளார். தேசிய ஊரடங்கின்போது, சிவில் விமானப் போக்குவரத்து அமைச்சகம் மேற்கொண்டுள்ள உயிர்காக்கும் உடான் முன்முயற்சி பற்றி திரு. ராஜீவ் ஜெயின், இன்று செய்தியாளர்களிடம் விளக்கினார். உயிர்காக்கும் உடான் திட்டத்தின் கீழ், ஏர் இந்தியா, அலையன்ஸ் ஏர், இந்திய விமானப் படை, தனியார் நிறுவனங்களின் 247 விமானங்கள் இயக்கப்பட்டு வருவதாக அவர் குறிப்பிட்டார். இதில் 154 விமானங்கள் ஏர் இந்தியா, அலையன்ஸ் ஏர் நிறுவனங்களுக்குச் சொந்தமானதாகும். இதுவரை, 418 டன்னுக்கும் அதிகமாக சரக்குகளை இந்த விமானங்கள் 2.45 லட்சம் கிலோ மீட்டர் தூரத்தைக் கடந்து கொண்டு சென்றுள்ளன.
(Visitor Counter : 120
அறிவியல் மற்றும் தொழில்நுட்பத்துறை
அடுத்த சில வருடங்களில் உலகின் முன்னணி பொருளாதாரங்களில் ஒன்றாக இந்தியா இருக்கும்: நிதி ஆயோக் துணைத் தலைவர்
அறிவியல், தொழில்நுட்பம், புதுமைகளை, அனைத்து துறைகளிலும் புகுத்தி வருவதன் மூலமும், கொவிட்-19-இன் பாதிப்புகளில் இருந்து விரைந்து மீண்டு வருவதன் காரணமாகவும், அடுத்த சில வருடங்களில் உலகின் முன்னணிp பொருளாதாரங்களில் ஒன்றாக இந்தியா இருக்கும் என்று நிதி ஆயோக் துணைத் தலைவர் டாக்டர் ராஜிவ் குமார் கூறினார்.
அறிவியல் தொழில்நுட்பத் துறையின் ஐம்பது வருடங்களைக் கொண்டாடுவதற்காக சமீபத்தில் ஏற்பாடு செய்யப்பட்ட இணையக் கருத்தரங்கு ஒன்றில் பேசிய அவர், உலகின் முதல் மூன்று பொருளாதாரங்களில் ஒன்றாக இந்தியா இடம் பெறுவதற்கு பல்வேறு துறைகளில் சீர்திருத்தங்களையும், நடவடிக்கைகளையும் அரசு மேற்கொண்டு வருவதாகக் கூறினார்.
விவசாயம், நவீன மருத்துவம், பாரம்பரிய மருத்துவம், புதிய கல்விக்கொள்கை, சிறு மற்றும் நடுத்தர தொழில் நிறுவனங்கள், தொழிலாளர் நலன் ஆகியவற்றில் சீர்திருத்த நடவடிக்கைகள் எடுக்கப்பட்டுக் கொண்டிருப்பதாக டாக்டர் ராஜிவ் குமார் கூறினார்.
கருத்தரங்கில் பேசிய அறிவியல் மற்றும் தொழில்நுட்பத் துறையின் செயலாளர் பேராசிரியர் அசுதோஷ் சர்மா, அறிவியல், தொழில்நுட்பம் மற்றும் புதுமைகளை அனைத்து துறைகளிலும் எதிர்பார்த்த அளவுக்குப் பயன்படுத்தி இந்தியப் பொருளாதாரம் வளர்வதற்கு அறிவியல் தொழில்நுட்பத் துறை உதவியிருக்கிறது என்றார்.
இதற்கிடையே, இமாலய சூழலியலுக்கான தேசிய இயக்கத்தின் கீழ் அமைக்கப்பட்டுள்ள மூன்று சிறப்பு உயர்திறன் மையங்களை பேராசிரியர் அசுதோஷ் சர்மா காணொலி மூலம் சமீபத்தில் திறந்து வைத்தார்.
இந்த சிறப்பு உயர்திறன் மையங்கள், இரண்டு வட கிழக்கு மாநிலங்களில் உள்ள இரு மத்திய பல்கலைக்கழகங்கள் மற்றும் காஷ்மீரில் நிறுவப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1678796
அறிவியல் மற்றும் தொழில்நுட்பத்துறை
பசுமை ஹைட்ரஜன் உள்ளிட்ட பசுமை எரிபொருட்கள் துறையில் இணைந்து செயல்பட இந்தியா – டென்மார்க் உடன்பாடு
பசுமை ஹைட்ரஜன் உள்ளிட்ட பசுமை எரிபொருட்களுக்கான ஆராய்ச்சி மற்றும் உற்பத்தியில் கூட்டு முயற்சிகளை மேற்கொள்வதென, இந்தியா - டென்மார்க் நாடுகளின் அறிவியல் & தொழில்நுட்ப கூட்டுக் குழுவின் கூட்டத்தில் இருநாடுகளும் ஒப்புக் கொண்டுள்ளன.
காணொலி வாயிலாக நடைபெற்ற இந்தக் கூட்டத்தில், தேசிய அளவிலான முக்கியமான முன்னுரிமை திட்டங்கள் மற்றும் இருநாடுகளிலும் அறிவியல், தொழில்நுட்பம் மற்றும் கண்டுபிடிப்புத் துறைகளில் ஏற்பட்டுள்ள முன்னேற்றம் குறித்து, குறிப்பாக பசுமை ஆராய்ச்சி, தொழில்நுட்பம், கண்டுபிடிப்புகளில் எதிர்காலத்தில் மேற்கொள்ளப்படும் முதலீடுகளில் பசுமைத் திட்டங்களில் சிறப்புக் கவனம் செலுத்துவது குறித்து விவாதிக்கப்பட்டது.
ஆராய்ச்சி, புதிய கண்டுபிடிப்புகள் மற்றும் தொழில்நுட்ப மேம்பாடுகளை ஒரு இயக்கமாக இருதரப்பு ஒத்துழைப்பு மூலம் மேற்கொள்ள இந்தக் கூட்டத்தில் வலியுறுத்தப்பட்டது. இரு நாடுளின் பிரதமர்களால் ஏற்றுக்கொள்ளப்பட்ட பசுமை செயல்திட்ட ஒத்துழைப்புக்கான, 2020-25 செயல் திட்டத்தில் ஒப்புக்கொண்டபடி, பருவநிலை மாற்றம், பசுமைத் திட்டங்களுக்கு மாற்றம், எரிசக்தி, தண்ணீர், கழிவு, உணவு போன்ற துறைகளில் கூட்டாக செயல்பட வலியுறுத்தப்பட்டது.
இந்தக் கூட்டத்திற்கு மத்திய அறிவியல் தொழில்நுட்பத் துறையின் சர்வதேச ஒத்துழைப்பு பிரிவு ஆலோசகர் மற்றும் தலைவர் திரு எஸ் கே வர்ஷ்னீ மற்றும் டென்மார்க் அரசின் உயர்கல்வி மற்றும் அறிவியல் முகமையின் துணை இயக்குநர் டாக்டர் ஸ்டைன் ஜோர்ஜென் சென் ஆகியோர் கூட்டாக தலைமை வகித்தனர்.
------
(Visitor Counter : 216
இளைஞர் நலன் மற்றும் விளையாட்டு அமைச்சகம்
விளையாட்டு வீரர்கள் 821 பேருக்கு வாழ்நாள் ஓய்வூதியம் : திரு அனுராக் தாகூர்
நாடாளுமன்றத்தின் மாநிலங்களவையில், கேள்வி ஒன்றுக்கு மத்திய இளைஞர் விவகாரம் மற்றும் விளையாட்டுத்துறை அமைச்சர் திரு. அனுராக் தாகூர் இன்று எழுத்துப்பூர்வமாக பதில் அளித்தார். அதில் கூறியிருப்பதாவது:
விளையாட்டு வீரர்களின் ஓய்வுக்கு பிறகு, அவர்களின் வாழ்வாதாரத்துக்காக மாத ஓய்வூதியத்தை, சிறந்த விளையாட்டு வீரர்களுக்கான ஓய்வூதிய நிதியிலிருந்து மத்திய இளைஞர் விவகாரம் மற்றும் விளையாட்டுத்துறை அமைச்சகம் வழங்கி வருகிறது.
இத்திட்டத்தின் கீழ், ஒலிம்பிக், பாராலிம்பிக், காமன்வெல்த், ஆசிய மற்றும் உலககோப்பை போட்டிகளில் பதக்கங்கள் வென்ற இந்திய விளையாட்டு வீரர்களுக்கு, விளையாட்டுகளில் இருந்து ஓய்வு பெற்று 30 வயதை அடைந்த பிறகு, ரூ.12,000 முதல் ரூ.20,000 வரை ஒய்வூதியம் வழங்கப்படுகிறது.
இந்த ஓய்வூதியம் எல்ஐசி மூலம் வழங்கப்படுகிறது. இதற்காக எல்ஐசிக்கு, விளையாட்டுத்துறை அமைச்சகம், மிகப் பெரிய தொகையை செலுத்துகிறது.
இத்திட்டத்தின் கீழ் தற்போது 821 வீரர்கள் வாழ்நாள் ஒய்வூதியம் பெற்று வருகின்றனர்.
https://pib.gov.in/PressReleasePage.aspx?PRID=1777303
(Visitor Counter : 190
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.28 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.28 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.18 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821689
பிரதமர் அலுவலகம்
இந்தியாவில் விமானப் பயணத்தின் ஜனநாயகமயமாக்கல் பற்றிய மத்திய அமைச்சர் திரு ஜோதிராதித்ய எம். சிந்தியாவின் கட்டுரையை பிரதமர் அலுவலகம் பகிர்வு
இந்தியாவில் விமானப் பயணத்தின் ஜனநாயகமயமாக்கல் பற்றிய மத்திய அமைச்சர் திரு ஜோதிராதித்ய எம். சிந்தியாவின் கட்டுரையை பிரதமர் அலுவலகம் பகிர்ந்துள்ளது.
“ ‘இந்தியாவில் விமானப் பயணத்தின் ஜனநாயகமயமாக்கல்’ என்று மத்திய அமைச்சர் திரு ஜோதிராதித்ய எம். சிந்தியா எழுதுகிறார்”, என்று பிரதமர் அலுவலகம் வெளியிட்டுள்ள சுட்டுரைச் செய்தியில் தெரிவிக்கப்பட்டுள்ளது.
குடியரசுத் துணைத் தலைவர் செயலகம்
தசரா விழாவை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
தசரா விழாவை முன்னிட்டு நாட்டு மக்களுக்கு குடியரசு துணைத் தலைவர் திரு எம். வெங்கையா நாயுடு வாழ்த்து தெரிவித்துள்ளார்.
அவர் வெளியிட்டுள்ள வாழ்த்து செய்தியில்,
‘‘தசரா புனித நிகழ்வில், நாட்டு மக்களுக்கு மனமார்ந்த நல் வாழ்த்துகளை தெரிவித்துக் கொள்கிறேன்.
நாடு முழுவதும் பாரம்பரிய உற்சாகம் மற்றும் ஆர்வத்துடன் கொண்டாப்படும், தசரா விழா தீமைக்கு எதிராக நன்மை வெற்றி பெறுவதன் அடையாளமாக உள்ளது. இந்த விழா, ராமர் வாழ்ந்த புனிதமான, நல்லொழுக்க மற்றும் உன்னத வாழ்வை நமக்கு நினைவூட்டுகிறது. அவர் காட்டிய நீதி வழியை நோக்கி நம்மை வழிநடத்துகிறது.
நாம் ராட்சத சக்திகளை தொடர்ந்து அடக்கி, நல்லதையும், நல்லிணக்கத்தையும் வளர்க்க வேண்டும் என்பதை நமக்கு நினைவூட்டும் நிகழ்வு தசரா. இந்த விழா, நம் நாட்டில் அமைதி, நல்லிணக்கம் மற்றும் செழிப்பை கொண்டு வரட்டும்.’’ என குறிப்பிட்டுள்ளார்.
சிறப்பு சேவைகள் மற்றும் கட்டுரைகள்
சென்னையில் ஐஎஸ்ஐ முத்திரை இல்லாத பொம்மைகளை விற்ற கடையில் பிஐஎஸ் அதிகாரிகள் சோதனை
இந்திய தர நிர்ணய அமைவனம் , சென்னை கிளை - 1 இன் அதிகாரிகள் குழு ஜனவரி 17-ம் தேதி,வேளச்சேரி வணிக வளாகம் ஒன்றில் பொம்மைக் கடையில் சோதனை மேற்கொண்டனர்.
BIS மேற்கொண்ட இந்த சோதனையின் போது, சுமார் 630 பொம்மைகள்  , மின்சார மற்றும் மின்சாரம் அல்லாத பொம்மைகள், ட்ரோன்கள், லெகோஸ் போன்ற BIS ஸ்டாண்டர்ட் மார்க் இல்லாமல் விற்பனைக்கு இருந்தது தெரிய வந்தது. பொம்மைகள்  ஆணை, 2020 மற்றும் பிஐஎஸ் சட்டம் 2016 இன் பிரிவு 17 ஆகியவற்றை மீறுவதால் அவை அனைத்தும் பறிமுதல் செய்யப்பட்டன.
BIS SRO, CNBO-1, சென்னை ஆல் இந்திய தர நிர்ணயச் சட்டம், 2016 இன் கீழ் குற்றவாளிக்கு எதிராக நடவடிக்கை எடுக்கப்படுகிறது. இந்தக் குற்றத்திற்கு இரண்டு ஆண்டுகள் வரை சிறைத்தண்டனை அல்லது ருபாய் 2,00,000/-அபராதம் விதிக்கப்படும். Section 29 of BIS Act, 2016இல் கூறப்பட்டுள்ளபடி, பொருளின் மதிப்பை போல பத்து மடங்கு அல்லது பிஸ் Standard Mark  முத்திரையிடப்பட்ட தயாரிக்கப்பட்ட /விற்பனை செய்யப்பட்ட பொருள்களுக்கான மதிப்பிற்கு அபராதம் விதிக்கப்படும்.எனவே, பொம்மைகள்  ஆணை, 2020-ஐ மீறும் சம்பவங்கள் பற்றி ஏதேனும் தகவல் இருந்தால், BIS தெற்கு மண்டல அலுவலகம், சிஐடி வளாகம், 4வது குறுக்கு சாலை, தரமணி, சென்னை- 113 என்ற முகவரிக்கு பொதுமக்கள் தகவல் தெரிவிக்குமாறு கேட்டுக் கொள்ளப்படுகிறார்கள். BIS CARE APP செயலியைப் பயன்படுத்துவதன் மூலமோ அல்லது cnbo1@bis.gov.in என்ற மின்னஞ்சல் முகவரிக்கு அனுப்புவதன் மூலமாகவோ கூட இத்தகைய புகார்கள் செய்யப்படலாம் என பிஐஎஸ் வெளியிட்டுள்ள செய்திக் குறிப்பில் தெரிவிக்கப்பட்டுள்ளது
--------
(Visitor Counter : 179
பிரதமர் அலுவலகம்
பாட்னாவில் குரு கோவிந்த் சிங்கின் 350வது பிறந்தநாள் விழா கொண்டாட்டம் - பிரதமர் பங்கேற்பு
பீகார் தலைநகர் பாட்னாவில் இன்று நடைபெற்ற குரு கோவிந்த் சிங்கின் 350வது பிறந்தநாள் விழா கொண்டாட்டத்தில் பிரதமர் திரு நரேந்திர மோடி பங்கேற்றார்.
இந்நிகழ்ச்சியை குறிக்கும் வகையில் சிறப்பு அஞ்சல் தலைகள் வெளியிடப்பட்டன.
இந்நிகழ்ச்சியில் உரையாற்றிய பிரதமர், குரு கோவிந்த் சிங் எப்படி பல்வேறு மக்களை எப்படி ஈர்த்தார் என்று உலகம் அறிய வேண்டும் என்று கூறினார். குரு கோவிந்த் சிங் தனது போதனைகள் மூலம் அறிவு புகட்டினார். அவரின் எண்ணங்கள் மற்றும் யோசனைகள் மூலம் பல்வேறு மக்களுக்கு ஊக்கம் அளித்தார். வீரம் தவிர்த்து, குரு கோவிந்த் சிங்கின் பல்வேறு குணங்கள் வியக்கத்தக்க வகையில் இருந்தன. சமூக பாகுபாட்டில் நம்பிக்கை இல்லாத அவர் அனைவரையும் சமமாக நடத்தினார் என்று பிரதமர் புகழாரம் சூட்டினார்.
வரும் தலைமுறையை குடி பழக்கத்தில் இருந்து காக்க, பீகார் முதல் அமைச்சர் திரு. நிதிஷ் குமார் எடுத்துள்ள முயற்சிகளை பிரதமர் பாராட்டினார். நாட்டின் வளர்ச்சியில் பீகார் மாநிலம் முக்கிய பங்கு வகிக்கும் என்று பிரதமர் உறுதி அளித்தார்.
பிரதமர் அலுவலகம்
கிளாஸ்கோவில் நடைபெற்றசிஓபி26 உச்சி மாநாட்டில் பிரதமர் மோடி –இஸ்ரேல் பிரதமர்சந்திப்பு
ஸ்காட்லாந்தின் கிளாஸ்கோ நகரில் நவம்பர் 2, 2021 அன்று நடைபெற்ற பருவ நிலை மாற்றம் தொடர்பான சிஓபி26 உச்சி மாநாட்டில் பங்கேற்ற பிரதமர் திரு. நரேந்திர மோடியும், இஸ்ரேல் பிரதமர் நப்தாலி பென்னெட்டும் சந்தித்து பேசினர்.
இரு தலைவர்களும் இருதரப்பு உத்திசார் கூட்டமைப்பை மதிப்பாய்வு செய்தனர் மற்றும் பல்வேறு துறைகளில் ஏற்பட்டுள்ள முன்னேற்றம் குறித்து தங்களின் மனநிறைவை தெரிவித்தனர். இருதரப்பு ஒத்துழைப்பை குறிப்பாக உயர் தொழில்நுட்பம் மற்றும் புத்தாக்கம் ஆகிய துறைகளில் உள்ள ஒத்துழைப்பை மேலும் விரிவுபடுத்துவதற்கு அவர்கள் ஒப்புக்கொண்டனர்.
அடுத்த ஆண்டு, இந்தியா- இஸ்ரேல் இடையே தூதரக உறவு ஏற்பட்டு 30 ஆண்டுகள் நிறைவடைவதை நினைவுகூர்ந்த பிரதமர், திரு. பென்னட்டை இந்தியாவிற்கு வருகைதருமாறு அழைப்பு விடுத்தார்.
கலாசாரத்துறை அமைச்சகம்
காசியின் தொன்மையான பாரம்பரியம் மற்றும் கலாச்சாரத்தை கொண்டாடும் 3 நாள் “காசி உத்சவ்” பெருவிழா வாரணாசியில் கொண்டாடப்படுகிறது
காசி நகரின் தொன்மையான பாரம்பரியம் மற்றும் கலாச்சாரத்தை கொண்டாடும் வகையிலான 3 நாள் காசி உத்சவ் எனும் பெருவிழாவிற்கு வாரணாசியில் ஏற்பாடு செய்யப்பட்டுள்ளது. குறிப்பாக நூற்றாண்டுகளுக்கு முன்பு வாழ்ந்த கோஸ்வாமி துளசிதாஸ், சந்த் கபீர், சந்த ராய்தாஸ், பார்தந்த் ஹரிச்சந்திரா, முன்ஷி பிரேம்சந்த், ஜெய்சங்கர் பிரசாத் போன்றவர்களை போற்றும் விதத்திலான நிகழ்ச்சிகள் வாராணாசியிலுள்ள ருத்ராக்ஷ சர்வதேச ஒத்துழைப்பு மற்றும் கன்வென்ஷன் மையத்தில் நவம்பர் 16-ம் தேதி முதல் 18-ம் தேதி வரை நடைபெறவுள்ளது.
இந்திய அரசின் கலாச்சார அமைச்சகத்தின் சார்பில் உத்தரப்பிரதேச மாநில அரசு மற்றும் வாரணாசி நிர்வாகத்தின் ஆதரவுடன் இந்திரா காந்தி தேசிய கலை மையம், சுதந்திரத்தின் அமிர்தப் பெருவிழாவின் கீழ் நிகழ்ச்சிக்கு ஏற்பாடு செய்துள்ளது. அமிர்தப் பெருவிழாவை நாடு சுதந்திரமடைந்து 75 ஆண்டுகளானதைக் குறிப்பிடும் வகையில் மத்திய அரசு கொண்டாடுகிறது.
உயரிய கலாச்சாரம், பாரம்பரியம் மற்றும் வரலாறு கொண்ட காசி இந்த விழாவுக்காக தேர்வு செய்யப்பட்டுள்ளது, மிகப் பொருத்தமாகும். இந்தியாவின் நீளமான கங்கை நதி காசியின் வழியே பாய்கிறது. கலைஞர்கள், கல்வியாளர்கள், எழுத்தாளர்கள் ஆகியோரின் ஆதாரமாக காசி திகழ்கிறது. ஒவ்வொரு நாளும் ஒரு தலைப்பின்கீழ் விழா கொண்டாடப்படுகிறது.
குழு விவாதங்கள், கண்காட்சிகள், திரைப்படக்காட்சிகள், இசை, நாடகம், நடன நிகழ்ச்சிகள் இதில் நடைபெறும். தேசிய நாடகப் பள்ளியின் கலைஞர்கள், ராணி லட்சுமிபாய், கூப் லாடி, மர்தாணி ஆகியவற்றின் அடிப்படையில் உருவாக்கிய நாடகமும் வரும் 18-ம் தேதி நடைபெறும்.
இந்திரா காந்தி தேசிய கலை மையத்தின் படைப்புகளான திரைப்படங்களும் காண்பிக்கப்படும்.
மேலும் விவரங்களுக்கு: https://pib.gov.in/PressReleasePage.aspx?PRID=1771802